
حكاياد” 
اتا 
عو ۵ ا 

باك شهرزاد 


ماهر طلبة 





دار اكد 
ر اکتب للنشر والتوزیع 


عن العشاق 


ليلى إللي وعدت قيس !فا ترمي نفسها تحت القطر لو يوم 
طيفه -إللي يشبه ملاك- ماقدرش يدخل خيمتها... النهاردا 
سابت خيمتها وسكنت مع ظل قيس إللي فضل طول الليل يقنع 
فيها إنه هو قيس الحقيقى لحد ما اقتنعت واستسلمت له وفي 
النهاية لما داب فيها واختفى جواها حزنت جدا وعرفت قد إيه 
هى غلطت لما شافت في مرايتها عتمة ظله اترمت على وشها 
فرمت نفسها تحت القطر . 


عاد جارد جاو 


قيس إللي مع صوت القطر من بعید. حس خظتها إن قلب 
ليلى بينبض بسرعة عجلة القطر لكن مافيهوش ولا نقطة دم 
ومش محتفظ جواه بولا صورة واحدة م إللي كان قيس متصور 
فيهم وشيلاهم ليلى جواه؛ فأخده الحزن لبعيد بعيد واتذ کر وعد 
ليلى» فدخل الخيمة الضلمة ونام بالليل في الحلم.. عفريت دا 
ولا ملاك؟!.. مش عارف. لكن العتمة إللي كانت ع الوش 
دلت على حزن عجيب عمره ماشافه فى مراية ولا حاول مرة 


یرسمه على وشه, ففضل طول الليل يطارده من صحرا ل صحرا 
لحد ما أغمى عليه ولا فوقه الأعرابى إللي كان سايق الجمل وبص 
قيس في مراية البر صرخ ومات قتیل الرعب إللي مرسوم على 
وشه . 


عاد علا ا 


الزمن العجیب اللي جح بين لیلی وقیس في کتاب واحد في 
صفحة واحدة.. في سطر واحد.. ماکانش متصور إن ده تکون 
فاية حب كبير ابعدا في لحظة غفل فیها الجميع الا الليل اللي 
ضمهم والبیر اللي عکس صورقم.. فقلب صفحات کتابه 
بسوعة يدور على خل ولا فشل, لان کل سطور کتابه كانت 
تھی بواحد تحت قطر أو واحد بلعه بحر أو واحد متعلق على 
شجرة أو واحد مخنوق بغاز أو واحد نابم زى ملاك لکن بیحوم 
على وشة ضباب الوت.. رمی بکتابه في قلب البير ودور على 
وسيلة جديدة ينتحر بيها. 


ديانا وتشارلز / بنت وولد 


...والبنت إللى كانت طول عمرها شغالة فى بيوت الناس 
قررت النهاردا إا ماتشتغلش.. 


...و الولد اللی كان دابما بیطبخ فى بیوت الناس قرر النهاردا 
انه مایطبخش.. 


...والبنت قالت لفسها.. "یعنی هیحصل إيه لو إلى 
ماشتغلتش النهاردا الشقق مش هتنضف؟!.." 


...و الولد قال لفسه.. "یعنی هیحصل إيه لو إلى 
ماطبختش النهاردا الناس مش هتاكل؟!.." 


...و البنت قالت لنفسها.. "وأفرضى الشقق مانضفتش 
یوم.. يعنى خلاص الدنیا هتتقلب؟!.." 


....والولد قال لنفسه.. "وأفرض إن الناس ماکلتش یوم 
يعنى خلاص هيموتوا م الجوع؟!.." 


۱۱ 


....والبنت اتخیلت نفسها وهی قلبه الدنيا وحلمت اما 
مهمة جدا حتى أكثر من دیانا إللى دايجا سارقة أحلامها بصورها 
إللى ماليّه ار اید.. 

....والولد اتخيل نفسه وهو متحكم فى حياة الناس وحلم إِنّه 
مهم جدا حتى أكثر من تشارلز إللى خطف منه ديانا إللى غرق 
فى عينيها ومات فيها يوم ماشافها فى الجرنان بالمايوه.. 

....والولد والبنت قفلوا كراسة يومهم وخرجوا.. 

...من أول بيت عدت عليه البنت بصت ديانا ونادقا... 
طلعت... وبكت .. وبدأت تنضف الشقة.. 

...ومن أول بيت عدى عليه الولد ناداه تشارلز.. طلع.. 
وبکی.. وبدأ يطبخ... 

هه والبنت إللى شغالة فى بيوت الناس أصرت اما بکرة 

...,والولد إللى دايعا بیطبخ فى بیوت الناس أصر انه بكرة 
مایطبخش.. 

....وقالت لنفسها... 

....وقال لنفسه... 


و خرجت دیانا تقابل تشارلز.... 


5 حكايات عن 


۱- حكاية أول قصة قصيرة.. اكتبها 


أفتكر... لما كنت صغير قامت في دماغي في يوم من الأيام 
أكتب قصة.. ليه ماعرفش.. وأفتکر إن كتبت قصة.. وأفتكر 
كمان اقا كانت عن ولد صغير جداء وجميل جداء وبنت صغيرة 
جداء وجميلة جدا.. حبوا بعض بشكل ما من أشكال الب إللي 
يعرفها بس العيال الصغيرين.. أنا كنت سعيد جدا بقصة الحب 
ده. لكن في نفس الوقت كنت مكسوف جدا لدرجة ان خبيت 
القصة كلها عن أي حد أعرفه» لكن أفتكر برضه اه في يوم من 
الأيام أنا وجدت القصه في إيد أبي... ماعرفش إزاى عثر عليها.. 
لكن المهم اه بعد ما قرا القصة.. رمى في وشي بالكراسة 
وضربنی قلم أو قلمين مش أكثر.. ومشی غضبان... لیه؟.. 
برضه ماعرفش.. ساعتها حزنت جدا.. جدا.. وقطعت فصة 
الحب قطع صغيرة جدا.. جدا خوفا من إن أى حد تانب يقراها 
ورميتها في الشارع ونسيت القصة.. 

من ساعة واحدة بس أنا عثرت على أول قصة قصيرة كتبها 
ابني الصغير جدا.. جدا.. وقريتها.. ومن ساعة واحدة بس أنا 
رمیت ابنی الصغیر جدا.. جدا بالکراسة في وشه وضرته قلم أو 
قلمین مش اکفر.. وقلت لنفسي.. "ولد صغير جدا يحب بنت 
صغرة جدا.. قلة ادب".. ومشیت غضبان وتوقعت اه هيرمي 
بقطع الورق الصغيرة جدا في الشارع ويحرن جدا.. جدا.. 
وینسی اخب. 


۲- حكاية قصة قصيرة.. جميلة حدا 


مرة كتبت قصة قصيرة جميلة جدا.. لما شفتها قلت 
لنفسي.."لو لبستها فستان قصير جميل» وعملت من شعرها 
الطویل ضفيرة وحيدة بلون اللیل.. ممكن شباب كثير یتسلقها 
ویقع فى حب صاحبتها.. وعلوا صفحات وصفحات عن جاها 
وحبهم. ویسهروا ليالى وليالى» ویبکوا أيام وأيام» وینتحروا 
واحد ورا واحد....".. وعلی کدا فکرت في تغیر شکلها, بدل 
اللون اخمری خلتها سوداء وبدل الشعر الأسود خلیته آصفر 
وضحکت قوي لما لقيت سودا بشعر أصفر ومت م الضحك... 

تصور إن لحد دلوقتي باموت م الضحك کل ما آقرا قصتي 
القصيرة جدا إللي كانت جميلة جدا بوشها الخمرى وشعرها إللي 
زى الليل. 


۳- حكاية قصة قصيرة.. طالت جدا 


مرة حاولت أكتب قصة قصيرق, لكن طالت مني جدا لدرجة 
اما قدرت تحجب عن عيني ضوء الشمس وماقدرتش أبدا أشوف 
إللي مرسوم وراهاء وفضلت سنين طويلة مش قادر أحدد 
ملامحها ولا أرسمها في دماغي» ولا يأست قلت لنفسي.. "لازم 
آهدم أجزاء من عملي علشان أقدر أشوف بقيته..".. وفضلت 
أسأل نفسى أهدم أي جزء أوله ولا وسطه ولا آخره. وت 
مشغول جدا بالموضوع دا... الغريب إئي لما مت حلمت بيها 
وحلمت إن قدرت أشوف إللي وراها.. كانت هما مليانه نجوم.. 
عيال بتلعب وناس شغالين تعبانين... لكن برضه كان فيه واحد 
قاعد على كرسي عالي وبيدخن وساکت.. شكله خطير.. كان 
بيفكر إزاى يهد الأول ولا الوسط ولا الأخر من غير ما يوقع 


۳ 


۱۷ 


6- حكاية قصة قصيرة.. قبيحة جدا 


مرة كتبت قصة قصيرة قبيحة جداء لا قريتها حسيت إن 
القبح إللي فيها فاق حتى قبح الواقع إللي أحنا عايشينه.. طب 
منين جه القبح ذا؟ ... 

أنا فكرت كثير وكررت قرأة القصة أكثر من مرة وف كل 
مرة ألاقى القبح بيزيد مش بيقل.. طب من إيه!!؟ 

..مكن من كمية الزبالة اللي مرمية قدام بيت البطلء ولا من 
غلو الأسعار إللي كان بيفجع البطلة كل ما تنزل السوق» ولا 
يمكن من تكثيف وجمع الواقع المر إللي عايشه البطل والبطلة معا 
فبدل ما كان هو عايش في مر وهی عايشه في مر اتوحد مرهم 
ولا يمكن علشان النهاية المفجعة إللي انتهت بيها حياة البطل 
وهو بيرمى بنفسه من فوق سطوح البيت لما شاف البطلة إللي 
ماقدرش يضمها لصدره ولامرة مرمية فى حضن واحد راكب 
عربية جميلة جدا ... 

عارفين أنا متهيألي إن العربية ده هی سبب القبح الشديد إللي 
في قصتي . 


۱۸ 


۵- حکابة قصة قصيرة... حزينة حدا 


مرة كتبت قصة قصيرة حزينة جداء ا قريتها حسيت إن 
الحزن اللي جواها أكبر من حزن الدنيا كله.. قلت لنفسي.. 
"لازم أقلل درجة الحزن فيها".. وعلى كدا فكرت في النكتة.. 
ولا كان عمري ما خلقت النكتة و لا قلتها... سألت عن أي 
واحد يقدر يخلق نكتة... يمكن يلاقي مكان في قصتي القصيرة 
الحزينة جدا مناسب ولو لنكتة واحدة.. وبعد ما دخت وطلع 
ديني.. عرفت إن أخر واحد كان بيخلق نكت مات من عشر 
سنين» ومن ساعتها الناس ماقدرتش وما أصبحش حتى عندها 
القدرة ما تضحك.. وعلى كدا آنا احتفظت بقصتي القصيرة 
الحزينة جدا كما هی مستني إللي هيقدر يلاقي المكان المناسب 
والنكتة المناسبه له وكل ما أقراها أبكي قوي... قوي.. لان 
الحزن إللي جوايا أكبر من حزن الدنيا كله. 


-٦‏ حكاية قصة قصيرة حدا.. بلا نهاية 


مرة كتبت قصة قصيرة جدا.. وأنا بكتبها لقيت إن التطور 
الطبيعي للأحداث إن بطل القصة لازم ينتحر.... لكن 
[زای!!!... دا البطل!!!... "لو أقدر أغير مصيره..".. احترت 
جداء وفكرت في اعادة صياغة القصة من جديد... 1 كل 
طريق مشيت فيه كان بيقربني من النهاية الطبيعية.. انتحار البطل 
وعلى كدا سبتها بدون فاية.. وكل يوم أكتب سطر جديد في 
القصة علشان أطوها يمكن أقدر أغير المصير الطبيعي لبطلها.. 
لكن الغريب إن كل سطر جديد ينكتب بيقربني من الانتحار . 


ترويض الكلب 


كلاب الشارع -وإللي أنا عارفهم بالاسم- كانت النهاردا 
زايدة كلب جديد.. أنا حاولت أتعرف علیه, لكنه كان شران 
جدا کانه ماشافش بني آدمين قبل كدا.. كل ما أحاول أمد 
إيدي ناحيته يزوم ويحاول يعضبي... 
عاد جار با 
صحيت النهاردا على أخبار فتح النار على المصلين في 
المسجد الأقصى.. أنا غسلت وشي بسرعة ووقفت في البلاكونة 
مستني بتاعة الجرايد لا تعدي علشان أشتري جرنان.. كانت كل 
كلاب الشارع -وإللي أنا عارفهم بالاسم- قاعدة تلعب مع 
بعض. لكن الكلب الجديد كان واقف لوحده في فاية الشارع 
وقاعد يهوهو على كل واحد فايت وبيحاول يعضه.. الناس إللي 
متعودة على كلاب الشارع دا حواللي أنا عارفهم بالاسم- 
كانت مندهشة إحنا ليه سيبينه مادام شران كدا!!؟. 


لا جاه 


1: 


بالليل وقبل ما آنام... اطمنت من آخر نشرات الأخبار إن 
المساعي السلمية بتجري علشان يعم الحدوء المنطقة من جديد 
بعد المذبحة, وفت وأنا بحلم با هدوء خیم على بيتناء لكن الساعة 
ثلانة بعد نص الليل أنا صحيت مفزوع.. كان الكلب الجديد 
واقف تحت البلاكونة بتاعتي وقاعد يهوهو.. قمت بصيت.. كل 

''بيهوهو على إيه ابن المجنونة دا.. 

حدفته بطوبة جرى واستخبى جنب البيت لكن فضل بهوهی 
دخلت وقفلت البلاكونة وحاولت أنام لكن صوت نباحه كان 
واصل لوداي وقلقني .... 

فين ع الصبح ساب بلاكونتي وراح يهوهو في حتة تانية.. 
ماكانش ممكن أنام لأن ميعاد الشغل جه لكن أنا قررت بعد إللى 
حصل طول الليل إن أروض الكلب دا علشان على الأقل يبقى 
زی أى کلب من كلاب الشار ع -وإللي انا عارفهم بالاسم..- 

3 

الجزار إللي فاتح في شارعنا وإللي طول عمر علاقتي بيه 
محصورة في 

" صباح احير" 


لذ صباح ۳۹ 


۳ 










8 ره استعجب جدا لا لقان داخل عليه الدكان وبصبح 
وحلف طلاق ثلائة لازم أشرب حاجة, لکن لا مع طلبي لفه من 


۳ 1 


غير کلام وسابني مشیت .. 


۳:۹۹ باللیل آنا ربطت العظمة بحبل ونزلتها م البلاكونة.. شافها 
جری عليها.. رفعتها قدامه لکن ماکانش ممكن یطوفا.. قعد 
يشب وینط بیحاول يمسكها وف کل مرة یفشل يزيد سُعاره 
وجنانه فیشب آکثر وینط اکثر... لا اطمنت للموقف دخلت 
وقفلت البلا کونة وغت.. 


3 الصبح أول ما صحيت م النوم.. كانت نشرة الأخبار بتأكد 
إن الوضع مشتعل في القدس وقطاع غزة والضفة الغربية.. 
فتحت البلاکونة.. كان نام بیبص للعظمة.. سحبت اخبل 
ودخلت غسلت وشي ورحت الشغل . 


نينا 


3 واحد صاحبي قاللي 5 


۲ ۵ 





وأنا راجع م الشغل كان قاعد ما بيهوهوش لكن بص لي 
وسابني عديت : 

بالليل أنا نزلت العظمة زى إمبارح بالظبط وسبته ودخلت 

ايعان 

الصبح رفعت العظمة... كان واقف جنب الخحيط وباصص 
3 غسلت وشي ورحت الشغل... صاحبي قاللي: 

"للي بتعمله دا خطر جدا... أكيد الكلب دا في الأخر 
هياكلك.. لازم تبعده عن شارعكم وإلا .'".... 

وأنا راجع م الشغل مشى ورايا.. مديت.. وهو الآخر.. 
جريت.. جرى... كان على وشك إنه حصلني لما وصلت لباب 
الشقة.. دخلت وقفلت ورایا.. فضل واقف ۳۳ التات:.. قلت 
شوية ویزهق فيمشي وبدأت آمارس روتین حیان العادي.. 

كلت وشربت وجعت نشرة الأخبار اللي أكدت إن اطیش 
الاسرائيلي فرض طوق أمني حول مناطق الحكم الذان.. أنا 
بصیت ع الكلب» كان لسه قاعد على باب الشقة .. 

قوش نکر إا" 

جبت العظمة م البلاکونة ورمتها قدامه في الشارع.. جری 
جاب العظمة وقعد بيها على باب الق 


۳3۹ 


بالليل وقبل ما أنام... قفلت الياب بالترياس ولععت 
الراديو.. كان الحصار لسه مقروض.. طقيت التور ومحت.... 
بالليل والأوضة بتشغي ضلمة.. آنا حسيت يحركة قي ياب 
الشقة.. قمت بالراحة أبص.. كان قاتح ياب الشقة وجى على 
أوضة النوم ... 

"اعمال إيه ...۳" 

جريت دخلت اليلاكونة وقفلت علی.. دخل الأوضة... 
بيشمشم.. بيزق دلفة الشیش... أنا مالقتش قدامي إلا اخیل 
اللي كنت رابط فيه العظمة... آنا لقيت اليل حوالين وسطي 
ونطیت م البلاکو نة. . متعلق أنا قي التص بالضيط .-.. 


ا فت وت ی" EEE‏ عت وساب صرب كرب ا 


۳۷ 


حكايات عن البنت مادلين 


۱ 
مادلین يوم ما اتولدت اقّزت الأرض ووقعت آعلی سحابة 
فوق أعلى جبل فدحرجت آکبر حجر فوقع في أكبر مدينة على 
دماغ راجل غلبان -کان أفقر واحد في البلد- فمات.. 
ساعتها احتفلت المدينة كلها ولبست زينتها لأن عدد الفقرا 
فيها انخفض» كمان ارتفع مستوى دخل أفقر الفقراء ودا خلاها 
اتقدمت خطوتين في الترتيب العالمى إللي وضعاه الأمم المتحدة 
لأفقر دول العالم وللسبب ذا اعتبروا يوم ما اتولدت مادلين عيد 
قومى يخطب فيه مسئولي المدينة وتتقدم صوائ الفتة واللحم. 
1 
مادلين إللي رفضت لا ترضع من بز أمها وحيرتنا وغابتنا 
بعد ما رفضت كل المرضعات إللي عرضناهم عليها ما ارتحتش 
إلا لصدر الديب إللي فضل يشمشم لحد ما وصل عندها وإداها 
الضرع فمسكته وبدأت ترضع فكانت الآية الثانية في سيرة 
الست مادلين إللي هتكبر في يوم من الأيام وترد الجميل للديب 
فتحمله باستمرار فروة جلد على كتفها. 

۳ 


مادلين اللي النهاردا خطت الخطوة الأولى في الدنيا... مدت 
إيدها وحاولت تكسر المرايا اللي قصادها علشان تخطف من 
البست إثلي تشبهها تماما -وإللي مدت وللصدفة هى الآخرى 
إيدها ناحيتها- تخطف اللعبة إللي في إيدهاء ولا غلبت وحاول 
بابا يفهمها إن الصورة إللي في المرايا هى.. افمارت ورفضت 
تصدق وقدرت في النهاية بالتصميم حيمكن- فا تسرق لعبة 
البنت إللي في المرايا وتحطمها فعيطت البنت إللي في المرايا 
ومشيت وسابتها لما مادلين راحت ناحية أمها إللي كانت مبهورة 
بتصميمها ودماغها الناشف, وكأهها كانت بتقرا في كتاب الأيام 
لما نطقت وقالت: 


البنت ده هتكون شخصية قوية ومفترية ... 


وقفلت بقها بسرعة لأن مادلين كانت بتبص لأسنائها فخافت 

حاكم المدينة وإللي كان فاتح نوته الخاصة وبيراقب كتب 
ملحو ظة. . "لست الوحيد الذدي استطيع قراءة الغيب 
وأقدسها..." ووضع نقطة فاية الجملة. 


۳ 


2 

مادلين في المدرسة خدت الدكة الأولى لوحدها.. الناظر اللي 
شايف التلاميذ واقفين ماقدرش قدام تصميم مادلين غير إنه يهز 
إيده فيضرب الجرس وتبدأ الخصص إللي كانت نجمتها الأولى 
مادلين» وإللي قدرت ورغم صغر سنها تستوعب حركة التاريخ 
وعلم الأجناس وتصل ال بديهيات ومسلمات كانت غايبة عن 
ناس بيتقال عليهم مؤرخين وعلماء.. زي مثلا.. إن الأرض للي 
يأكلها ويقدر يهضمها وان البشر نوعين.. نوع مسدس يعني له 
ستة أطراف ونوع مربع يعني له أربعة آطراف وأن المسدس 
أفضل لأن فرصته أكبر في المسك والبلع والهضم ولافا مش 
مسدسة عملت لنفسها تاج من دهب وزينته بنجمة سداسية 
وحطته فوق راسهاء ولا مدرس التاريخ اتخرأ مرة وحاول يقدم 
تفسير مختلف عنهاء ومد إيده قدامه خطفت مادلين الجزء الأمامي 
من الدراع فرجع وهو بيصحح التاريخ حسب الرؤيا الادلینیق 
فاعترف الناظر لما شاف الذراع بالتفسير إللي اقرته الوزارة 
بعده, فأعلن حاكم الدينة إن النبؤة الرابعة قد تحققت ول يبق 
سوى أن يضرب الله لنا اراد آية لتكون مادلين آخر المرسلين.. 
وكان.. فالصبح بدري قوي السما إللي كانت ليل بنجوم بقت 

ليل بجراد. 


۳۳ 


° 


مادلين إللي وصلت لسن الشباب قبل الشباب» وإللي عرفت 
شباب قبل سن الشباب» وإللي داقت طعم الشباب قبل ما تدوق 
الشباب» يوم جوازها لبست فستان الفرح الأبيض -إللي كان 
متقسم بخطین زرق وصلت بينهم بنجمة خلت من وسطها هما 
نی يوصل فا كل العشاق ومسكت في إيد عريسهاء إللي لبس 
بدلة زرقا بخطوط بيضا أو بيضا بخطوط زرقا ماقدرش أي مؤرخ 
ولا حتى حاكم المدينة يحسم الموضوع» وعلشان يربط بينه وبين 
سما مادلين رسم هو الآخر عدد من النجوم كانت مزنوقة قوي في 
أخر طرف البدلة فنزفت خطوط من الدم أحمر رفيعة جدا ادت 
الليلة والبدلة مذاق خاص: وخدها وطلع على البحر المتوسط 
يقضي شهر العسل إللي كان فعلا عسل رغم الوكسة.. يقال إن 
مادلين ماسبتش فيه البحر وماقعلتش والله أعلم- فيه المايوه 
لدرجة إن كل دول المتوسط وإللي ذايما كان بيسود فيها نوع 
معين من الثقافة -المايوهية- وشكل معين من النظرة المتحضرة 
اعتبرت إن دخول مادلين البحر المتوسط عيد يستحق إنه يكون 
كرسمس جدید » تنطلق فيه الصواریخ -إللي بعضها طال 
العراق- وقعدت کل واحدة منهم في مکافا بعد ما رسمت على 
الكرسي -إللي قاعده علیه- صلیب متسلط عليه ضوء مادليني 
متوسط أكد خاكم المدينة إنه لا بقاء الا... سبحان الله . 

مادلين إللي بدأت الناس تؤمن فيهاء خدت مجموعة الأتباع 
وطلعت ناحية البحر إللي اتشق عن طرابيزة» واقنعت إللي قاعد 
على اليمين إن الجراد - لو أكل- مش ممكن ياكل إلا الحتة ده 
-كانت بتقصد حتة معينة في قلب الوطن العربي- فليه نتعب 
نفسنا ونقتل بعض علشان... ومدت إيديها عملت حلقة خلت 
الراجل إللي على اليمين افتکر وسط مادلین فترل صباعه 
وسكت من الکسوف, وفي فاية اليوم كانت کل الطرابيزة 
بسعشی عشاء ربا -من وسلوی- وبصم کل اللي على 
الطر ابیزة فلمت الورق -الأسود- وقامت .. 


الجرسون إللي جه علشان الحساب آار آمام کل اللي قاعدین 
اشكالية الدفع» لکن الكل افترض إن مادلین مش مکن تکون ألا 
نسیت الحساب» والا كانت دفعت.. واضطر کل واحد م إللي 
قاعدین انه يقدم جزء من نفسه رهن خد مادلین ما تفتکر وترجع 
تدفع ومن الیوم دا وکل واحد بیحاول يفك الرهنية إللي اتضح 
شم بعد كدا والحمد لله إن ۵۹۹ من ورقها كله بقى في إيد 
الست مادلين صاحبة الحكايات وإللي يوم ما اتولدت اقّزت 
الأرض ووقعت أعلى سحابة من فوق أعلى جبل فدحرجت أكبر 
حجر فوقع في أكبر مدينة على دماغ الناس الغلبانين . 


حكايات عن ديك شهرزاد 









١ 


نا ديك شهرزاد.. آنا الشاهد الوحيد اللي شاف وسمع كل 


خوفی غلبني» کتمت آمنيي وسبتها هرب مني لايد 
نهریار.. مشیت في شوارع بغداد وحواریها.. قابلت کل 
ون یات احکایات:. الشاطر حسن. ست الحسن: حلاق 


24 الحكايات بصوقا كانت بتضطر تتسحب كل ما شهریار 
يهفه الشوق لشهرزاد وأفضل أنا ê,‏ لف بوسريه 
۳ . 7 م الصوت جوا اخلم.. ۲ .. ضوء مالوش 
حل» مافيش منه مهرب.. لولا شهریار و راشق سیفه على 
السرير يمكن كان حصل الستحیل وبقیت آنا.. شهریار."" 


۳۹ 


أنا.. أنا الوحيد إللي كنت بأقدر أنقذ شهرزاد لما كنت أنده 
بصوي أجيب النهار -إللى طول عمر شهريار بيخاف يقابله 
ويهرب منه بالنوم فتقوم شهرزاد تعسحب وهى بتجرجر رجليها 
م التعب والخوف والفرحة إللي مرسومين على وشها خطوط 
وألوان وهى حاسه بنظرات مسرور إللي مراقبها من كل جدار 
فى القصر وبترمي عليها نار حقد أسود... 

كل واحد من أبطال الحكايات خد نصيبه من احکی. کل 
واحد احتل عشرات الصفحات» وكل واحد اتقال فيه رأى 
واتحارب بسببه الناس» کل واحد طلع ظلم ومظلوم في نفس 
الوقت الا آنا زی ما أكون ماکانش لي دور في الدنیا ده. زی ما 
أكون ماليش وجود. حت لا انتهت الحكايات جه اللي تابع حياة 
شهریار وشهرزاد ومسرور والوزیر والبنات وغيرهم» لکن آنا 
ماحدش حتی حاول یعرف بعد آخر آدان في أخر صفحة في أخر 
يوم من أيام الحكايات ايه كان مصیری.. يا تری عشت ولا مت 
يا ترى أنا الآخر خدت نصيي م السعادة ولا كان من ضمن 
برنامج حفلة الصلح إن رقبي طارت واندبحت.. كل دا خلا 
أقرر أنا الآخر إن أحكي.. عکن مش زی ما شهرزاد حكت 
ان السيف مش مسلط على راسى لكن أنا هاحكي الحقيقة إللي 
عشتها واللي شفتها وإللي كان مکن تتغير فايتها لولا صوي أنا 
إللي جاب النهار. 












خرجت م البيضة... خرج من بطن أمه.. عمرى من عمره .. 
يومها.. يوم ما اتولد.. خرج الحراس والمنادين» لفوا 
شوارع المملكة وحواريها يدوروا على أى طبر أو حيوان يكون 
اتولد في نفس لحظة ميلاده -علشان تبعا للتقاليد يربط الساحر 
برباط صلب بينه وبين الطير أو الحيوان» ويقدر حكيم القصر 
يقرا مستقبل الملك الجديد في صورة الطير أو الحيوان... وكنت 
أنا... خرجت م البيضة.. خرج من بطن أمه.. فانخطفت من 
- حضن أمي واترميت فى عشة سلك اتعملت عشای لولا السلك 
كان حسدی عليها كل الديوك .. 


2 قال المنجم ۱ حكيم القصر وأنا بين إيده.. 


. الليل أو نور النهار.. هیقف في أعلى مکان دایعا وهیکون له 
- زوجات بعدد زوجات ديك كلهم هيندبحوا ويبقى هو بس 
من ساعتها مافرقتوش... كنت أجل ديك في مملكة الطيور 
" فحزت عطف الجميع وحبهم وكان أجل صبى في البلد فحاز 
3 حب الصبايا وحقد الغلمان.. آه م إللي حصل لما مسرور -إللي 

اتنقلت ملكيته لشهريار لما ورث العرش- مد إيده مرة وحاول 
يدكنى كإنه كان بيقرا الغيب وعارف إن في يوم من الأيام 
هتنتهي اسطورته على إيدي.. إن الكون هيرقص مرة على 
صون فیتوقف صوت السيف ويخش مكانه صوت اخلم.. يومها 
شافني شهریار في إيد مسرور هاندبح» بصرخ مش عشان آمشي 
ليل وأجيب فار لکن صراخ رعب.. 


صرخ شهريار في مسرور بصوت غطى الشمس.... 
-أنا بأهب الديك ذا الخلود .. 


يومها حطني مسرور -إللي مانساش الحادثة ده أبدات 4 
الأرض وقال لشهريار... 


-إللي يخرج من فم مولاى هو الحق ٠١‏ هو العدل۱ هو 
الجمال .. 


ماصدقتش مسرورء لكن لا لقيت أول رقبة طارت من غير 
تحقيق صدمت وبدأت أفكر في كلام مسرور وأسأل نفسي يا 
ترى مين يتحمل وزر الرقبة ده» شهريار إللي مع فأمر بالتنفيذ 
ول الكلمة إللي اتقالت فجرت وراها السیف» وعشت آشوفب 
وأسمع کل إللي بیحصل لکن عاجز عن تغیره. لحد ما لاحظت 
خوف شهریار م النهار.. الوحيد اللي عرف دا غیری كان 


3 







مسرورء هو استغله علشان يحكم شهريار وأنا مالقتش قدامي 
حل غير آنی أدن فأجيب النهار .. 


- من يومها وأنا ومسرور أعداء يمكن مش بشكل صريح لأن 
شهريار كان محرم إن أى حد غيره یکره أو يعادي.. خد ما جت 


من أول يوم فهمت إنه يمكن يكون هو دا الحل وفهم مسرور 
إن دا ممكن يكون الوت خاصة بعد ما لمح نقطة الصداً إللي 

مسرور إللي اتعود مايشربش الا دم» ومايسمعش الا صليل 
السيف» ومايشفش الا رقاب متعلقه على أبواب القصرء وإللي 
كان عارف ومتأكد إن على قد الأرواح إللي بيقبضها على قد ما 
بيقبض فلوس. وعلى قد شهريار ما بيحتاج للسيف على قد ما 
بيحتاج له.. كان ول واحد فهم دورى في الحكاية وفهم قد إبه 
هو مهم.. عرف إن شهرزاد إن كانت لسه عايشه شهر زاد 
فالفضل يرجع لي.. أنا إللي دابما لما أحس إن حكايتها قربت 
تخلص أو إن الملل بدأ يعسرب من بين إيدها لقلب شهريار وإن 
السيف بدأ يرقص من جديد قدام عينيه أدن, فيطلع النهار 
وتتوقف كل حاجة في القصر عن الحركة.. ینکفی شهريار على 
المخده يحلم وتنجى شهرزاد. 

مسرور إللى لاحظ داء بدأ يتحين الفرصة علشان يخلص 
متي» في الأول حرض شهریار على بحجة آلي بحرمه الهدوء إللي 
مفروض يناله ملك قدامه مهام جسيمة بيأديها طول اللیل 
وبعدين لما شهريار بدأ یدمن الحكايات, حاول يقنعه إن إللي 
بيوقف سير الحكايات واستمرارها هو صون ومانجانيش مته إلا 
أن شهريار كان لحد اللحظة ده مقتنع إن حكايته مرتبطة 
بحكايتي» وان غمرة مربوط بعمری فكان داعا يطرد صوت 
مسرور من حجرته» ولا مسرور يأس حاول يدخل في حكايات 


ء ۶ 








شهر زاد حدوتة عن ديك خاين غدار بيتسبب بغدره في موت 
أصحابه عکن اللك. يمكن اللكة. ويمكن الاثنين مع بعض» لكن 
شهرزاد إللي كانت حطه خطة محكمة جدا لترويض شهريار 
وإللي ماكنش بينقصها بس إلا الوقت إللي أنا كنت بأوفره ليها 
مالقعش في خيانة ديك وغدره ولا حتى دبح ديك والتضحية به 
عبرة تخدم غرضها فرفضت ونجيت أنا.. لكن مسرور إللي يأس 
من شهريار وشهرزاد وإللي كان شايف كل يوم من أيام 
الحكايات مكانته في القصر بتقل ورزقه بيضيق مايأس من نفسه 
فحاول يخطط ويدبر علشان يوقعني في شراكه وعشت وآنا 
حاسس دايعا بسيفه متعلق على رقبتي» حتى لما شهريار في ناية 
الحكايات شال من إيده السيف وخلاه تمثال نحاس على باب 
القصر يعلن برنات صوته عن أسماء طالبي المقابلة مانساش 
ومانستش» شافا لي جواه خنجر حفي عقله- ماكانش شايفه 
وعارف مكانه غيرى.. مستني اللحظة إللي هيغفل فيها عتي 
شهريار أو أنام أنا فيها. 


۶ ۵ 


هی ده إللي حلمت بيها.. القصر.. آه م القصر.. مؤامرات 
القصر.. الحرجم.. کبار رجال الدولة.. مسرور.. ياما حرج 
صونّ آدان لفجر يمكن شهریار یشوف. لکن إزاى يشوف 
وسیف مسرور دایعا عاکس عن عیون شهریار الضیاء.. آه من 
مسرور.. سیف ودماغ.. كان مکن يهزمني.. يقتلني لولا هی 
جت وبدأت حکایتها.. من أول یوم أنا حسیت إن هی ده اللي 
حلمت بیها.. دماغ مش حتاج لسیف.. صوت يجيب فجر آقوی 
من سيف مسرور.. o‏ م الخيال.. ۵ 3 اخلم.. آنا کمان 
بأعترف.. آه م الاعتراف.. أنا كنت بأخون شهريار كل يوم 
بخيالي. . أنا بأعترف.. أنا كمان أستحق الدبح: إذا كان اخلم 
يستحق الدبح.. مش بطلب الرأفة» لكن بطلب العدل.. بأطلب 
بحقي باتي أقول إللي في نفسي قبل الموت.. كل إللي بأطلبه إي 
أموت على إيدها مش بإيد مسرور.. آه من مسرور.. يوم ما 
دخلت مدت إيدها لريشي حركته.. نسمة افوا إللي هبت 
ارتجفت.. من يومها راقب خطوان.. حركاني.. انفعالايي.. حق 
الحلم كنت حاسس ائه عايشه معايا علشان كدا كل أحلامي 
نه بتنتهى بكابوس.. رقبة طايرة.. ریش منتو ف.. جناح 
مكسور.. رجلين.. فين ها..؟!۱...آه م اخلم.. سافرت مع 
السندباد» شار کته رحلاته» اتعلقت زيه في الرخ وت زيه في 
حلم ماصحتش مته الا في حضن شهرزاد... آه من شهرزاد.. 


55 


۱ نور ونار.. حلم وحقيقة.. فصل واحد من كتاب اخوادیت.. 
- دموع وضحك.. فار.. فار... هار.. مانساش.. اللیل إللي 
قطعه شهریار باشارة.. فحل الصمت.. انسحب الجميع حتى دنیا 
' زاد» وفضلت أنا وحيد باع في ضلمة اللیل.. صوت.. جنود.. 
| آه م الجنون.. لو كنت أقدر أنفش الريش.. أطير.. آنزل مدن 
الحواديت.. كنت بقيت حكاية ونلت اخلود» لكن سيف 
' مسرور.. آه من مسرور.. لا دخل حكايتها مع هارون الرشيد.. 
إزاى قدر یخدعها.. استعجبت.. مت م الرعب لحد ما شفت 
. النهاية.. شفت إزاى هی قدرت تخدعه, توظفه في حكايتها فنمت 
ید وصحيت لقيته تمثال نخاس يردد برناته خطوات العابرين 
' ساعتها بس عرفت إن كل اللي كان ناقص الدنیا علشان يختفي 
- مسرور يتوقف الدبح هو الحلم.. إللي كان له شكل الحكايات 
' وإللي كان له صوت شهرزاد .. 
ليه إللي حصل لا شهرزاد بطلت الحكايات» قفلت باب 
الحلم وعاشت الواقع» خلص دورىء اتعلقت على باب القصر 
٠‏ آدن بقع الباب» فيرن صوت مسرور " ۳ ..... باسم 
۲ القادم على مولاه.. دور عبيط ماكنش لى يد في الاختيار» لکن 
إيه إللي كان مكن آعمله بعد ما خلصت حكايتهاء بعد ما قفلت 
الحلم.. هی ده حكايتي / حيانَ زی ماعشتها وزی ما لسه 
. بأعيشها خد دلوقتي.. 

سهرة مع شهر زاد 













وخرجت تسهر مع شهريار على الطرابيزة إللي في أخر ركن م 
ام واللي محجوزة دایعا باسم شهريار» واللي مستخبي تمتها 
لك مسرور. ورافع سیفه اباجورة تنور لشهریار الطریق.. شهر 
زاد كانت جميلة جداء ومغرية جداء لدرجة إن مسرور إللي 
. خي تحت الطرابيزة سرح في الجزء الکشوف إللي كان 
شايفه وسحره ومش قادر يشوفه ولا يتمتع به شهريار.. شهرزاد 
بدأت حكايتهاء شهريار غمض عينيه وبدأ يسرح لكن في منطقة 
من فة خالص من علم تاي خالص.. في فاية اليوم أو في بداية 
اليوم الاي مسرور !جریا ومد ٍیده ولس حلمه فاخده حلمه 

ما غريب.. غريب.. أصوات وأضواء وحركات.. لكن 

جي .. هیل... يمكن في جمال شهر زاد... شهر زاد انتفضت» 

غمض- ينيهاء عضت على شفايفهاء وکتمت ضحكة عهر 

ودخلت حلمها ......إللي ابتدا بالصوت العالي وانتهى بالسكون 

التام... سكون تام. 


۱ 


مع صياح الديك ... خرج مسرور من حلمه سعيد؛ 
سحب ایده قفلت شهر زاد- نجمة نجوم عصرها- حلمها.. 
مدت إيدها لمست إيد شهريار إللي غادر حلمه وقام سعيد» 
فسابت شهر زاد الطرابيزة إللي في أخر ركن م العام ودخلت 
تنام . 

مسرور إللي واقف وراء الستارة -إللي اموا ماكانش قادر 
يج ركها- مع وشاف ملاك الموت الأسود وهو داخل م الشباك 
الفتوح ع السما ومع شهر زاد وهی بتقول.. 

1 تن فى تبات ونبات خد ماجالهم هادم اللذات ومفرق 
الجماعات .."" 

. فحس إن الخيانة بتكمل وان اخلقة بتضيق حوالين رقبة 
مولاه إللي كان مدى ظهره للسما ومركزكل حواسه على 


کان بيشتهي؟!.. ما حدش عارف لكن مسرور إللي واقف ورا 
ااأسنارة إللي اموا مش قادر يحركهاء وإللي ماكانش يقدر يتحرك 
أل موی مولاه.. كان معاه أمر صريح بانه يسيب رجليه برا 
الباب.. فشهق بصوت عالي لما شاف السيف نازل على ظهر 
. مولاه شهريار وغمض عينيه. 


KK 


شهريار إللي عمره ما اطمن خد إلا مسرورء وإللي عمره ما 
ادى ظهره خد إلا مسرور» واللي متعود كل ما يخش أوضه 


يدور بنفسه على الأركان وورا الستایر وت السرایر وف 
الدوالیب يبحث عن خنجر أو سيف مستخبي هنا ولا هناك... 

النهاردا نسي كل احتياطات الأمن لا شاف لون شفايف شهر 
زادء وافتكر طعمها. . من زمان قوى يمكن من الليلة الثالثة نسي 


إن شهر زاد أنثى ويمكن دا سبب خلاه أدى ظهره ليها من غير 
ما يخاف. 


شهر زاد إللي كانت مخططه لكل شئ ومتفقه مع ملاك الموت 
الأسود. وإللي فتحت الشباك النهاردا قاصده وإللي اتعمدت 
تقعد في مكان يخلى ظهر شهريار للشباك. وإللي دهنت شفايفها 
-إللي هی نفسها بتحس بحلاوة طعمها- بلون خاص جداء 
معت شهقة مسرور اللي كانت عارفه ومتأكدة إنه مابيسبش 
مكانه ورا الستارة إلا مع خروج شهريار من الحجرة» لكن برضه 
كانت عارفه إن مسرور مش ممكن يتحرك إلا بأمر شهريار .. 


شهرزاد إللي اتخلصت من جنة شهريار» لبست ملاك الموت 
الأسود ملابس شهريار» وبدأت ارس معاه حقوقها الزوجية.. 
مسرور إللي مغمض عينيه لما فتح شاف ظهر شهريار سليم وإيده 


بتتحرك وسمع صوت بيأمره فرفع السيف ونزل على راس شهر 
زاد 0 


كه 





| لاك الوت الأسود إللي نزل م السما ومعاه أمرين بقتل 
شهريار وقتل شهر زاد ما كانش ممكن يطول شهريار إلا 
بالخيانة.. فاتحايل خد ما قابل شهر زاد ورسم الخطة معاها 
وحلفوا سوى ع المصحف.. علشان كدا ماكانش يقدر يقتلها 
بنفسه ولا حتى بأوامره المباشرة فلجأ لشهريار -إللي لبسه- 
ومسرور إللي واقف ورا الستارة إللي اوا ماكانش يقدر يحركها 
وإللي ماي کوش إلا هوا شهريار.... 

الشاطر حسن شايل على أكتافه شنطة السفر وماشي في بلاد 
: الله سواح بیدور على ست الحسن.. ۱ 

| ."من الساعة اللي العبودية صارت فیها فرض علی کل 
مسلم آنا حسیت إن فتاة أحلامي هلاقیها في بغداد "... 


"۹ 0 
ILO 


أخر مرة قابلها كانت في إيد تاجر عبيد في سوق 
بغداد.الشاطر حسن اترجاه ينتظر خد ما يجيب ثمنها من البيت 
ويجى. الشاطر حسن غفل -يادوبك - ضاعت منه... 
3 "الضياع إللي أنا عايشه وعيشاه كان ممكن ينتهي في اللحظة 
نفسها سإللي شفتها فيها- لوقدرت آنقذها بالسیف بدل 
٠‏ الفلوس .." 
' لین اتباغت؟۱... ماحدش غارف... 
"التوها الرة ده كبيرة جدا زى ما تکون الدنیا كلها على 


۱ 


.. الشاطر حسن بيلف أسواق الدنيا كلها ويسأل كل تجار 
العبيد.. إن حد يدله .. 


"..نفسى أقدر الحقها قبل ما يفوت الأوان"".. 


..فين صدر عن البنت إللي نابمه صوت يدل على إها قفلت 
أخر باب من أبواب الصحو... 


ست الحسن إللي نزلت الأسواق أول مره مشتريه انتهى بيها 
الأمر - مع ارتفاع الأسعار- ها تبقى سلعة وتباع.. 

"... سلسال الظلم إللي جر من أسواق الدنيا رماي في 
سوق بغداد جارية..." 

تاجر العبید حطها في السبت ووقف ينادي على البضاعة 
العال... 

۳ بضاعة !!! عمري ما فكرت إن البضاعة بتحس أو 
تنكسف لكن دلوقتي وأنا جوا السبت مكسوفة من عري بأعيط 


بعکن دموعي تسترن n‏ 
عشرات الرجالة -إللي معدین علیها- مدوا الاید ولسوا 
وفحصوا إللي عایزینه... 


" كلهم بیفکر وا بنفس الطريقة... كلهم بیلمسوا نفس 
الکان.. آه لو دموعي تسترین...." 


۲ 





۱ وني النهاية كانوا بيلاقوا اسباب علشان یسیبوا البيعة.. 
. الوحيد اللي عاز يشتري من غير ما لسها كان هو... 
1 "رمشه غطایي لا قفل عینیه.. من زمان.. كان داعا بيخبط 
" على باب حلمي بنفس هینته مایتقصوش غير بس سیفه.. يا تری 
٠‏ راح منه فين!!؟؟.. ۳ 

في اللحظة إللي اتحرك فيها عدى الوزير.. 


الکابوس و 
عاين البضاعة... 
و 


فاصل في الثمن ودفع ... 


"الكابوس... 0 


۱ أمر التاجر -إللي شال الت على راسه- إنه يوصلها 
| البیت:.. 


19 الكابوس"".. ۲ 


في الطريق م التعب والحزن لحروب الحلم نامت بعد ما 
- فتحت صندوق الكوابيس .. 





أنا شلت البنت م السبت وحطتها في السرير.. كانت جيلة 
زى حورية سهت ربنا وهربت م الجنة.. فكرت افترسهاء لكن 
حكايتها الحزينة إللي أنا بنسج خيوطها من حرير آيامي.. وإللي 
كانت قربت تخلص مني» ودموعها إللي سايله غطاء والوزير إللي 
اشتراها على شرط فا لسه بكر خلا آفکر كثير وأخاف أعمل 
ای حركة عنيفة لتصحى واضطر أكمل حزفا... 

من ساعة ما ربيع انضرب ف احناقة إللى فاتت وهو مستبي 
الفرصة إللي يقدر من خلاها إنه ينتقم لنفسه.. ربيع يعرف إنه 
مش هو المقصود بالضرب الرة إللي فاتت» ويعرف إن الخناقة 
ابتدت بمحض الصدفة, ويعرف برضه رهم أكثر منه وأقوى منه 
لإن كل واحد منهم بياكل كويس وطول النهار نایم لا شغلة ولا 
مشغلة.. لكن ربيع وإللي الرة إللي فاتت أول ما لقى الضرب 
اشتد خد ديله فى سنانه وجري وهو بيزوم زى أي كلب جربان 
اتحط فى موقف هو مش قده.. الرة ده هو مستعد كويس.. قضى 
حوالي ست شهور واقف على باب قهوة المعلم عنتر مستني 
حلقات الكلبة "لاسي" العفريتة إللي مدوخه كل أنواع الكائنات 
الحية من أول آساك البحر لحد أعتى حيتان قريب المخدرات 
والمافيا.. اتعلم منها كثيرء عرف إن المسألة مش بس عضلات 
لكن كمان مخ وهو مخه.. وحلم معاها إنه بيشاركها لعبتها 
المفضلة.. مطاردة اجرمین.. وماینساش إنه مرة رمى نفسه على 
واحد ماسك في إيده مدفع رشاش مركبه على دبابة ماشية في 


۷ 





صحرا كان على وشك إنه يطلقه على مجموعة خارجة من حفرة 
ورافعة إيدها لفوق ومافواقوش م اخلم إلا المعلم عنتر إللي سب 
الدين لأبو الظلم وحدف التليفزيون بكباية الشاى فجت في 
الدبابة کسرقا.. 


ربيع قرر إنه ینفذ خطته النهاردا.. الصبح بدري قبل أول 
واحد بيبيع فول ما يصحى م النوم.. ربيع اسحب ودخل اخارة 
إللي فيها ولاد الكلب إللي ضربوه.. ربيع لاحظ إن اخارة 
ساكتة خالص وان مافيش ولا كلب واحد نایم على أي باب مع 
إنهم طول عمرهم بيبقوا نايمين على الأبواب.. ربيع قلق.. قلق 
جدا.. لكن وقف فى وسط الحارة وزام.. زومة غضب.. بس.. 
زومة غضب واحدة.. وماحسّش بأى حاجة بعد كدا.. ربيع 
كان فى نص الشارع بالظبط لما خرج له كلب صغير جدا وهوهو 
عليه.. "منهم".. ربيع عارفه شافه يوم ما انضرب.. جرى 
عليه..الكلب دخل بيت.. ربيع دخل وراه.. هوب.. اتقفل 
الباب.. ربيع لقى نفسه قدام أكثر من ثلاثين كلب.. "عرفوا 
إزاى؟!!!.. اتجمعوا إزاى؟!!!... تيجي منك أنت يا "لاسي"... 
فين على فاية اليوم ربيع يا دوب قدر يجرجر إللي فاضل منه وهو 
حاطط ديله في سنانه وطلع يجرى لحد قهوة المعلم عنتر وهناك 
استنى "لاسي".. ولا جت كانت قاعدة على دبابة متركب عليها 
رشاش بتطلق النار على مجموعة خارجة من حفرة رافعة إيدها 

فوق.. الدم طرطش على جلاية العلم عنتر وأرض القهوة 
ووش الزباين وغرق الدنیا.. المعلم عنتر اتجنن سب الدين ل 
الاسي".. وضرها بكباية الشاق ولعن دين أم الظلم. 

لاسى :اسم لمسلسل آمريكايي (يفترض أنه للأطفال ) تقوم 


0 


ہد ولتها كلبة تسمى بنفس الاسم. 


1۹ 


سيمغونية الحزن والبكاء 





حبیبتی سافرت امبارح.. أنا حسيت بالحزن إللى كانت قافلة 
د . آنا فى الأول ماهمنيش لانه كان صغير 
جد ا فعدا جى قدامى على الأرض.. کن أكون قرحت بيد 
شوية لأن دا دليل على حى ليها. . يمكن أكون مديت له إيدى 
بلقمة. ٠‏ بل حتى يمكن أكون بوسته وقعدته على حجری, لکن . 
بعد كدا نزلته وحاولت آنساه . 


الحركة الأولى : 

دا أول يوم أرجع البيت مالقهاش فيه.. البيت كانت له ريحة 
اغربية. . قعدت آبص فى الأرضية وأدور فى الأركان وعلى ملاية ' 
السرير. . فين.. لقيت الزن خارج من تحت السرير متعاص 
حاجة صفرا.. آنا قفلت مناخيرى.. وفتحت الشباك.. أهوى 
الشقة يمكن نسمة من نساجها الحلوة تخش تخرج الريحة الوحشة 


د غ0 

الح ركة الثانية ۱ 

دا أول جواب يوصل لى منها لقيت البوسطجى حطه تحت 
عقب الباب.. أنا فرحت جدا.. واحشتنى قوى بنت الكلب 
ده.. كان الظرف برضه غرقان حاجه صفرا.. أنا فتحت الجواب 
بحرص ورميت الظرف ف الزبالة وقعدت على أول كرسى قابلنی 
وبدأت أقرا.. وأضحك.. وأقرا.. وأضحك.. قالت لى 
واحشتنی وشتمتنى.. وقالت لى إا وصلت بالسلامق. واقا 
ساكنة فى أوضة زى اللی فى الستشفیات. وان مدير الدرسه 
أهتم بيها من أول حظة وعاملها کویس يكن أكثر من اللازم.. 
وقالت لى إن الطلبة إللى بتشرح هم هما دول بس مشكاتها 
لأهم بيبصوا على جسمها أكثر من بصهم على السبورة.. 
وقالت لى قابلت مصريين كثير هنا وكلهم بيعانوا م الغربة.. 
فيهم حاجة غريبة تحس هم مكسورين.. قالت لى أنا خايفة أبقى 
زيهم.. ما اعرفش ليه.. أنا ساعتها حسيت بريحة وحشة قوى.. 
بصيت لقيته واقف قصادى على السرير دا بدأ يمشى.. إمق 
حصل الكلام دا؟!!.. بس برضه لسه وشه متعاص حاجة 
صفرا.."لو تيجى نسمة حلوة منها.".. 


V٤ 





الحركة التالثة 


دا الشهر الرابع ولا الخامس!!.. مش فاكر.. من كام شهر 
بمكن اثنين أو ثلاثة انقطعت جوابتها.. أخر جواب كان ناقص 
تعيط فیه.. المدير والتلاميذ والغربة إللى بدأت تكسرها.. قالت 
لی لو ماكانش على فلوس للناس لازم أسددها كنت رجعت من 
تان يوم.. واحشنى قوی ووحشاین كل حاجة فى البلد ال... ده. 

أنا رميت نفسى على السرير.. خلاص اتعودت على ريحة 
الشقة بعد ما يأست [فا هتتغير.. كان نایم جنبى بيحاول يحضنى.. 
ماأعرفش من إمتى اتعود على العادة ده لكن النهاردا أنا شايفه 
شاب شنبه على وشه.. إزاى بيكبر كدا؟!!.. ياترى أنا كمان 
باکر ؟۱۱.. بقى لی كثير مابصتش ف الرایا.. زمان كنت بلبس 
عشنها واقندم عشنها.. دلوقق وبعد ما غابت هلیس 


الجزمة إللى اشترقا لی فى عيد میلادی, وآخر بنطلون اشتریناه 
سوا والقميص إللى وصلتها به للمطار.. آه لو أقدر أطردك 
ياابن الكلب.. لو ترجع 0 

الحركة الرابعة 

حبيبق رجعت النهاردا.. أنا فوجئت بيها لما رجعت م الشغل 
قاعدة علی السلم مستنیایی.. حضنتها وبوستها بكل شوقى للى 


۷۵ 


فات.. كان شکلها غریب.. غریب.. بکت.. بکت قوف 
حضى.. فتحت الباب ودخلتها.. صدمتها هی کمان ريحة 
الشقة.. كان قاعد قصادنا على السرير كان عريان خالص.. أنا 
حاولت اغطى وشها علشان ماتشفهوش -الغريبة این حسيت اقا 
هى كمان حضناه زی ما أنا حاضنه- ورميت عليه حاجة 

قلت ها.. مد الله على السلامة.. جيق إمق؟.. 

كانت ساكتة كأنهم بدلوها فى الغربة .. 

مالك إيه اللى حصل..؟! وليه ماكنتيش بتبعتى جوابات؟!.. 
عملتى إيه مع المدير؟ 1 

بكت قوى.. رفع الغطا عن وشه كان بیضحك وكان وشه 
بيبك الدم.. "بتضحك على إيه يا ابن الكلب؟!!!.. لو أقدر 
اقتلك".: قامت مسكت الشنطة .. 


رایحه فين؟!!.. مسافرة تان..؟ .. !!! 


رمی الغطا من عليه.. شدقًّا من إيدها وحاولت أخرج بيها.. 
رمت نفسها فى حضنه.. أنا قفلت الشقة وهربت.. ولما رجعت 
بالليل كان غير كالون الباب.. وقفت أخبط طول الليل.. وف 
الآخر نت على الباب ودا بقى مکاین دلوقق.. 

غلى افكرة آنا مستریح فى نومق ده رغم الريحة الوحشة إللى 
بعهف علي من تحت عقب الباب کل ما قب ريح وأفتکرها .. 


۷۹ 


عن جواز عتریس وفؤادة* 















۱ (عتریس / الشراي.. خطط وخطف فؤادة من أهلها 


الشیخ إبراهيم آعلنها صريحة... جواز عتریس من فوادة 
باطل...) ۱ 

1 #عتریس صحي الصبح طلب من فؤادة كباية الشاى السودة 
حزى أيامه- علشان یغیر ريقه ویروح يشوف شغله. 

| فزادة واللي طول الیل سهرانه مانامتش ”تطخ کباية 
الشای قدام عتریس من غير ما تقول له صباح الخير أو حتى 
بت في وشه. ۱ 
: «عتريس اتشائم... حس إن فاره زى كباية الشای إللي 
مقدماها فؤادة لكن كتم فى قلبه وشاها لفؤادة وخرج. 


۷۹ 





#فؤادة غسلت الكبايات وهى بتغالب النوم وبدأت تنظف 
البيت وكلمات الشيخ إبراهيم بترن في ودانها وصور العيال 
إللي منشراهم على الحيطان مرسومة في خياها . 

«الشيخ ١‏ عبيط القرية وقف في وسط السوق وصرخ جواز 
عتريس من فؤادة باطل . 

*عتریس إللي راكب اره الأبيض خالص زى عقل الشيخ 
إبراهيم ماضحكش صحيح لكن برضه ماكشرش وسابه ومشي . 

«فؤادة قلت الباذنجان والبطاطس وغسلت الجرجير فى مية 
الترعة ودخلت حطت دماغها على المخدة, فافتكرت إن عتريس 
لا جه علشان يجوزها زمان ماكانش فى البر كله حتة سلاح 
واحدة.. فمنين جت کل البنادق ده؟.!! 

*عتریس بعد ما خلص شغل الغيط رجع آخر النهار ١‏ أول 
الليل وربط حماره الأبيض خالص زى عقل الشيخ إبراهيم في 
الزريبة مع الجاموسة فاطمة وطلع ينده على فؤادة.. 

«فؤادة الناعة زی طفل صغير مش فاهم حاجة قامت مفزوعة 
لا صوت عتریس خبط قزاز الشباك وكسره في نفس الوقت اللي 
كان صوت الشیخ إبراهيم بیزق الضلفة ويحاول یدخل وهو 
بیفح فحیحه الخیف ومش مصدقه إن جوازها باطل وعياها 
ولاد حرام .. 


۸۰ 










#عتریس لاحظ ارتباك فؤادة. . لكن قعد على الأرض قدام 
الشباك الفتو ح وبداً یغیر ورقة البطاطس والباذنجان المقلى بورقة 
جديدة يمكن تشرب الزيت إللي بيولع قلبه وولع يعمل كباية 
الشاى السودا سزى أيامه- إللي بيحبس بيها بعد الأكل . 

9 حدفت صوت اي في ب ولمت القزاز 


کوک کک سردم ياوا 
يا مجنونة إبراهيم دا عبيط... على الطلاق أنت هابلة دا عبيط يا 
وليه... على الطلاق آنت مراتی. 

۲ “فؤادة بطلة القصة.. اطمنت لما حلف قدامها بالطلاق 
ودعت ع الشيخ.. .. إللي حدف الكلمة إللي ولعت البیت على 
عتريس وحرقت قلب فؤادة. 


- *عتريس وفؤادة أبطال رواية ثروت أباظة شى من اخوف 
والق تحولت إلى فيلم بنفس العنوان 


۸۱ 











۱ 
حبيبتي زى هس الصيف ماتقدرش تستحملها مدة طويلة 
لکن برضه ماتقدرش تستغیی عنها خالص لأنك عارف ان الشتا 
جی . 















۲ 
عمرکم شفتم همس خضرة.. آنا بقی شفت لا بصيت فى 
عیون حبیبی كانت شسها هناك... هناك.. بعيدة قوی.. 
قاعدة فى ركن ضیق جدا.. جوا بحر عینیها الأزرق.. نقطة.. 
مجرد نقطة خضرة لکن ليها کل حرارة شس فى عر شباها.. 
تد وتلسع وتولع من غير ماتلمسها 5 
۱ ۳ 


النهاردا نار الغيرة لسعت قلبی لا شفتها لابسه قمیص النوم 
الوردی وواقفه فى البلاکونه تتفض السجادق آنا دخلت البیت 
بسرعه وشخطت فها.. ضحکت ومدت إيديها لست 
جلدی... كهرباء والله العظیم کهربا.. آنا وقعت من طولى ع 


Ao 


الأرض.. بالليل جه الدكتور ونصحن بالراحة لإين خدت ضربة 


یه 


عم رکم خستم بلسانکم کاس ملیان ثلج فى عز نار الصیف.. 
ياه ساعتها حسیت این فى الجنة» وبقی نفسی آفضل على اخالة 
ده لاین كنت عارف ی ف النهاية هأقدر أتصور ربنا وأوصل له 
کأی صوق . 

۵ 


النهاردا أنا سندت راسی على صدرها وبدأت أحكى ها عن 
كل اللی قابلنی فى حیاتی. خطرفة, جرد خطرفة.. حکیت ها 
عن آمی إللى خطفنى الوت من حضنها ورماین فى حضن 
الوحدق والأصدقاء إللى وقعوا فى الطریق واحد ورا واحد من 
غير ما حد منهم یعلم فى قلبى أو أعلم فى حياته» وضحکت لا 
لقيت بحر عينيها غير اتجاهه وبداً يحفر فى خدها الناعم مجرى 
جدید. وحضتتها وبدأت أنا كمان أحفر بحرى فى خدهاء 
وأضمها.. ضمتها لحد ما حسيت إن حرارة صدرها نشفت دمع 
قلبى . 


A ° 


3 
بقی دقت.. دا عرت صدرها وسابته حر فقعد يسحب ويقرب 
خد ما بقى طعم شابك بين سنان مش قادرة تخلص من الشص 
ولا عايزه تدسى الطعم . 


ا 
النهاردا قادت فى قلبی حريقة» رجل المطافى إللى لجأت إليه فى 
٠‏ نص الليل... صرخ قاللى 
أنت عبیط. إزاى تحضن النار وأنت من غير هدوم .. 
أنا سکت. ما أنا كان لازم أحضن النار انشالله أموت بعد 
' كدا... كتب لی مرهم أطفى بيه نار قلبى.. قاللى 
" . أدهن بيه إذا اضطرتك الظروف إنك تحضن الشمس .. 
أنا عارف إن لما الشمس بتجتحنی ما بيكونش عندى القدرة 
این حتی أصد صهدهاء أو أفكر ف البعد عنهاء فإزاى هأدهن 
قلبى مرهم قبل ما أخش معاها السرير . 





۸۷ 


۸ 

أحنا اقخانقنا ليه الليلة ده. مش عارف» لکن بيتهيألى ین 
رجعت الليلة ده متأخر شوية واقيألى برضه إنما كانت سهرانة 
طول الوقت دا مستنیالن» واقيألى إن اجابتی عن سؤاها عن سبب 
تأخبری ماعجبتهاش, ومتهيألى إن دا كان سبب الخناقة إللى 
قامت الليلة ده, وإللى انتهت باین قضيت طول الليل من غير 
نوم قاعد على كنبه الصالت بولع فى سجاير محروم من حرارة 

الشمس» وهی ناه جوه على السرير ابم" 


۹ 


حبيبق زى شس الصیف.. الصيف بحر آزرق» ورملة صفراء 
وهوا بريحة .... وشس تخلی کل دا جميل لکن سخن.. سخن 
جدا.. ماتقدرش تستحملها مدة طويلة.. لکن برضه ماتقدرش 
تستغنی عنها خالص لانك عارف إن ثلج الشتا إللى بیتراکم فى 
قلبك ومطر عينيك إللى دايا بیهطل فى حاجه لشمس تسیحه 





قراءة فى مستقبل قرية 


عن موضوع عتريس وفؤادة* 








كلنا نعرف إن عتريس الكبير وقف قدام الرصاصة إللى 
كانت ناوية توصل لقلب عتريس الصغیر, وكلنا برضه نعرف إن 
عتريس الكبير وهو بيخرج أخر شهيق أخر زفير قال لعتريس 
الصغير وصیته. مش زى ما الناس بتقول : 

يا "ابنى ..." ابقى خد توكيل الزلط **.. لكن.. "عتريس 
أنا فديتك.. خد بتارى يا عتريس". الدهشنا ضل... الدهشنا 
ضل.. 

وساعتها عتريس الصغير مسك البندقية إللى كان طول عمره 
مالسهاش (لأنه أساسا ماكانش ضابط ف الجيش ) ولا عمره 
ضغط على زنادها وداس علیه. فانطلقت أول رصاصة ولأنه 
أول مرة يطلق الرصاص طبعا ماجتش ف القاتل إنما وللصدفة 
قتلت حمامة طايرة فى السماء لكن الثانية قربت والنالفة جت فى 
قلب القاتل إللى وقع ع الأرض مستنی القدر والقضا إللى ما 
انقلوش فمات قتیل الانتقام وعاش عتريس الصغير أمير 
للانتقام .. 


۹۱ 


لحد هنا وكلنا نعرف القصة الرحمة ده لکن حد مننا اتصور 
إيه إللى تمكن يعمله عتريس الصغير لما سك الحكم بعد جده» 
وإيه إللى ممكن يحتفظ به من عناصر حكم جده وجبروته. وإيه 
إللى مکن يرميه منها فى الزبالة من غير ما يبكى علیه... تعالوا 
نشوف عتريس وقرارات عتريس 

اعتقد إن عتريس هيبيع القطاع العام أو إللى فاضل من 
القطاع العام أو بالتحديد إللى لسه القرية فاكره ما ملكاه منه, 
وأكيد هيزود الضرايب علشان يعذب إللى قتلوا جده. وإللى 
كان عارف ومتأكد (فم بيكرهوه حتى لو خلوا دا ما يظهرش إلا 
من ورا الضحكة ومن ورا النظرة وجوا الحلم» وإللى وافقوا 
على قتله ولو بالصمت... 

هيضرب ما یضرب. ويسجن ما يسجنء ويعدم ما یعدم 
ويقتل ما يقتل» ويسرق ويهلب ويقلب وعصلح ويهرب ويخرب 


الله طب فين فژاده فى الكلام دا كله؟ .. 

إمق هتفتح اماویس؟ ۱ 

امتی هنشوف المية بتجری فى الأرض العطشانة علشان تبل 
الريق؟ 5 


فين هيكون ذا؟... 
















کن هنا.... يمكن هناك... يمكن بيتم دلوقتی.... ويمكن 

بعد ساعتين من دلوقتی... وعکن بعد يوم.. بعد أسبوع... بعد 

شهر.... بعد سنة..... الله... طب ما تيجوا نخلق أحنا فؤاده 

دلوقتی حالا.. نختار ها أى لبس... مش مهم اللبس... المهم إنها 

تكون بملامح مصرية... وضحكة مصرية... ونختار النقطة إللى 
عندها هتفتح افاویس... 





آعتریس وفزاده هما بطلا رواية شئ من اخوف - ثروت 
" اباظه 
**هناك نكتة تحکی عن إن حاکم ‏ يعد شعبه يجد ما يأكله 
- سوى الزلط .. فلما علم ذلك اوصى ابنه وهو على فراش الوت 
بان لا ينسى الحصول على توكيل الزلط . 


٩۳ 





البنت سعاد وباحور الحاز 





عارفين باجور الجاز؟.. أكيد كلنا عارفينه لکن مش زى 
البنت سعاد.. البنت سعاد -إللي اتولدت على إيده- مش بس 
عرفته وولعته وقعدت تدفا به لکن كمان صاحبته.. مابقتش 
تفارقه, لدرجة إِنما لما كانت تخش الحمام -علشان تستحمى- 
كانت بتاخده معاها وتقلع قدامه وماتكسفش.. أيوه كانت 
بتحس إنه باصص عليهاء ومستني فا تخلص قلع هدومها علشان 
يحمر ويدفيها.. وأيوه كانت بتحس معاه بدفا شديد زى اللي 
بقت تحس به لما كانت بترمي نفسها في حضن الواد حمود. لكن 
برضه ماكانتش بتكسف و ماكرهتوش زى ماكرهت كل حاجة 
بتفكرها بالواد محمود العيل إللي عراها لكل بيوت الشارع لا 
راح وحكى حكايتهم لعيال الشارع إللي بدأوا يطاردوها 
ويطالبها كل واحد منهم بنصيبه م الدفا 57 

حتى لا أمها قالت فا.. "خلاص أنت كبري عيب لا تاخدي 
باجور معاكي الحمام".. وطلبت منها ما تستحمى ع السخان.. 
كانت حاسه لما دخلت اما ناقصها شئ مهم جدا.. كانت فاقدة 


۹۷ 





الدفا إللي الباجور بيحسسها به, ولا فتحت الدش وبدأت اليه 
تعامل جسمها إللي زى ريشة الطاووس بكل عنف -كإفها كانت 
عارفه قصتها مع باجور الجاز وبتحقد عليها- خافت وصوتت 
فدخلت أمها وانقذقا من قسوة الیه إللي كانت بتتجمع من كل 
مناطق جسمها وتندفع بين رجليها.. كل ذا والسخان شايف 
وسامع وماحاولش أبدا إنه بمنع الميه أو يمد إيده ويطبطب على 
جسمها.. من يومها كرهت السخان. وحلفت ماهي داخله 
الحمام تابن إلا ومعاها الباجور» ولا جه العريس كانت حزينة, 
لإا حست للحظة إنه مکن يغير من باجورها ويحرمها منه.. 
لكن لما صحيت الصبح بعد ليلة العرس الدافيه ولقيته بيولع 
الباجور قامت سعيدة وماكسفتش وهی بترمي آخر غطا من 
عليها وتقف قدامهم شما الاثنين عريانة خالص.. 

النهاردا هی خدت الباجور ودخلت الحمام وهو نام جوه.. 
كان السخان إللي لسه مت رکب جديد واقف بيراقبها ويضحك 
زى ما يكون فرحان فيها.. ولعت الباجور وحضتته المرة ذه 
ماقلعتش هدومها.. لسعتها النار.. أول مرة تلسعها ناره بالشكل 
دا.. صرخت وخرجت تجرى.. صحى مفزوع.. ليه عملق 
کدا؟!.. ليه عملت کدا؟!... کل الناس كانت بتسال لکن 
ماحدش عرف غيره هو إللي كان شايف وسامع کل اللي 
بیحصل ونفسه يولع في نفسه هو کمان. 


۹۸ 





النقاش واللون 


من زمان.. زمان قوى كان بيعيش نقاش طيب.. خلى بالكم 
النقاش دا أهم واحد فى الدنياء لإنه الوحيد إللى له فرشة ممكن 
تدى للدنيا شكل مختلف» فان غمسها فى لون فاتح كانت 
السعادة والصفا واخب. وان غمسها فى لون غامق رجعنا حياتنا 
ده .. 


فى الأول هو كان عازل نفسه ومشاعره عن كل الدنیاء كان 
بيأدى وظيفته وبس لا عمره يوم حاول يغير مكتوب ولا يفرض 
فى شكل لون رأيه على الكون.. دا يستحق اللون الأجمر 
يندهن e.‏ ذا يستحق الأصفر ياخد الأضفر... دا يستحق 
الأزرق على طول يزرق.. ويرفع إيده عن الورقة سیقعد يتفرج- 
فتبدأ الألوان تتداخل مع بعض... الأصفر ع الأ“مر... والأحمر 
ع الأزرق... والأزرق ع الأصفرء فيظهر البرتقالى والبنفسجى 
والأخضر و.... وتتملی الدنيا ألوان.. كل دا كان عادى؛ وكان 
ييحصل كل يوم» بل كل ساعة» ويمكن كل دقيقة» وكل ثانية... 


۱۰ِ۱ 





لكن فجأة جه الدور عليها هى... لقى نفسه قدمها... اتحركت 
جواه أحاسيس غريبة.. مافاش وصف ولا لون.. احتار.. لأول 
مرة گس إنه وحيد وغريب.. وحيد بكل معنی الكلمة ده اللی 
ماعرفهاش فعلا وحس بيها فعلا غيره» وغريب حعن دنيا 
الألوان- مالوش لون ممكن يلبسه زى باقى الأشياء.. كمان 
مافيش حد بملك فرشة ولا عنده القدرة إنه يدهنه علشان يتوحد 
معاهاء فإزاى هيقدر يتحد مع أى لون علشان يخلق لونه المفضل 
ويشوفها فيه.. المسألة ده أثرت فيه جدا لدرجة الوت حرقت 
قلبه, فبداً دا ينعكس ف ألوانه وبان الأسود... ف الأول کان 
نقط فظهر الببر النقط و بعدین بقی حطو ط فظهر اخمار 
الوحشی» وبعدین غلبه حزنه لما دخلت صورقا حلمه وهو نام 
فظهر الکلب الأسود والقط الأسود والنمر الأسود واخصان 
الأسود ولا تعب م الدهان وتغيير الألوان قسم یومه نصين ودهن 
نصه أسود فبقى كل ما النص الأسود يجى تندهن كل الدنيا 
بالسواد حتى المشاعر والعيون ... 

الغريبة والعجيبة إللى حصلت. إن ليله - إللى كان يساوى 
نص يوم ۱ نص عمر - بقى بمرور الأيام أطول من فاره - إللى 
بدأ يضيع لونه الحقيقى ويتحول للأصفر - رغم إنه قسمه قدامى 
نصين بالظبط.. فإزاى حصلت المسألة ده عمره ما قدر يفهم 
ولا يلاقى ها تفسير. 


الحانوتى والحساب 


فاكرين لما زمان قلت لكم إن النقاش دا أهم واحد في الدنياء 
في الحقيقة أنا فعلا كنت فاكر كداء لكن إللي بان لي بعد العمر 
الطويل داء إن النقاش مش آهم واحد في الدنياء هتسألوا طبعا 
ل مين؟.. هأقول لكم وهتستغربوا.. الحانونٍ.. الحانون هو 
آهم واحد في الدنيا ده.. ليه؟.. لأنه هو الوحيد إللي فعلا بيقدر 
ینقل البني آدم من دنيته الفانية جنته أو ناره.. حياة داعة.. 
علشان کدا ربنا ساب البني آدم یتعلم کل حاجة بنفسه الا 
الدفن. لما بعت لي "الغراب" صديقي العزیز يعلمني اطفر والردم 
وعکن يكون رش ميّه -علشان يخضر دنيتي- بس أنا ساعتها 
ماخدتش في بالي.. 


دلوقتي نبعدي حكايتنا.. من زمان.. زمان قوي.. عايش 
حانون.. محله صغير ميزه عن باقي محلات الشارع بيبانه السودا 


ويافطة كاتب عليها.. "نوصلكم ... نریحکم... نحاسبكم".. 


الناس كانت داعا لا تعدي من قدام دکانه.. طبعا بتتشائم دا 
العادي» لکن کمان كانت بتستغرب قوي من حكاية.. "نریحکم, 

وتحاسيكم* الهم كانوا امین القصود ب وصلکم" أو هم 


فاهمين کدا. 
في يوم وهو قاعد ساعة مغربية على باب دكانه جاله راجل 
عجوز ۱ 


- سلام عليكم . ظ 

توت الام 

- عایز آدفن. 

- مين مات؟ 

- أمي . 

- إمق؟ 

- من زمان.. بس النهاردا جت لي في المنام» وطلبت لها 
تندفن. 

ماحتارش ولا استغرب.. هو عارف من كتر ما شال وحط 
إن مش كل الناس إللي بعموت بتندفن يوم موقاء زی ما كثير 
من الناس إللي فاكرين نفسهم عايشين هم في الحقيقة ميتين 
ومدفونين كمان. 

- وماله.. إحنا مالناش إلا راحتك وراحة الميت... احك لي 


بدا منین؟. 








- ابعد عن يوم ميلادك واحك من أى حتة.. الهم ابدا, 

- ما أقدرش أقول إن هی ده لحظة بداية الحكاية, لكن أول 
كلمة أفتكرها لأمي.. لا كان يطول بى السهر.. دايما كانت 
تضحك في وشي وتقوللي 

: يا ابني روح نام علشان النهار يطل طول ما أنت سهران 
مش هيجي فار» مش هيتفتح باب للرزق» هيموت حلمك 
مخنوق م الضلمة. 

ماكنتش فاهم» وكنت داعا أسأها.. فتحكي حكاية من 
حكايات واحدة اسمها شهرزاد بالدسبة ها كان النهار نجاة لإنه 
مکان نوم شهریار.. ۱ 

مرة رمت على سوال مها کان وابقه تن وة 
آبویا.. ماليها الحزن ومغطيها تراب القبر وملوفا السواد .. 

: تفتکر ليه الدنیا من بين كل الأشكال إللي اطرحت 
قدامها سمن آول ما بدا الکون- اختارت نص أبيض ونص 
آسود؟.. وليه اختارت اللغة للفسها تنقسم نصین... إما الفرح 
وإما حزن؟. 

: مش فاهمك يا آمی... 

- آنت فاهم؟ 


اخانون یهز لزان يون 


- احك قصتك .. 

أيامها.. كنت بحب الليل أكثر من النهار» يمكن لأن صوت 
الباجور فيه بقى أوضح من أى صوت. هتسألني وإيه جاب 
الباجور؟... لازم هى.. أنا صحيت في يوم لقيته فوق رأسي.. 
"بيرغي".. حكاياته إللي بدأها معاها.. الدوشة إللي كانت داعا 
تنقطع لما میتها تفور, فيطفى ... 

كنت بأحبه رغم إن الطبيعة بتقوللي فا بتاعت أنا بس» وإفنا 

وبمكن لأن سا الليل الصافية كانت بتسمح للنجوم توصل 
لشبا كي وتقف قصادي تشاور وتناغش وتلاعب لد ما في يوم 
اتعلقت بواحدة منهم (قوي).. ساعتها قالت لي 

: يا ابني إللي بیتعلق بالنجوم یبقی بیحلم بیبقی متعلق في 
حبال دايبة.. إن ما کنتش خایف على قلبك خاف على راسك. 

واختفت النجوم. وفضيت السما... وخسرت قلي 3 

- وبعدين. 

کبرت» وكبرت... بعدت. فبعدت... مشي الباجور وسابا 
لوحدها... زرقا مرة.. أفتكر مرتین.. يكن ثلاثة.. في كل 
مرة كانت بتبقى قريبة قوي وكنت بأبقى بعيد جدا... عايز 
تسأل عن الباجور... "معت مرة إنه هب فيهاء ومرة مالقتش تمن 


۱۰۸ 








اجاز علشان تولعه, ومرة حته وخت جاره بتطبطب علیه. . 
ومرق ومرة... هعت. لکن لحظة الفراق ماعشتهاش ولا حق 
لون. لکن كانت مرسومة على وشها خطوط. 


طلبتني في مرضها الأخير.. آقول لك الحق ماکنتش فاضی.. 
آنت عارف مشاغل الدنیا والبیوت.. لکن دا آخت رحت.. 
كانت اتغیرت خالص.. شفت ضحكتها ميتة جنبها على السرير, 
وشها مکرمش كأن الأيام كانت بتعجن فيهاء بياض عینیها كان 
على وشك إنه يقهر السواد فيسود الظلام... حاولت تشد 
الوش: تلمع الصوت» تدخل نوز عينيها في عيني.. حضني 
ومسحت دمعة, يمكن دمعتين . 


"ليه اللغة حصرت نفسها في الفرح أو الحزن» وليه القسمة 
بين الأبيض والأسود؟ 5 


كنت بحبها قوي بس لازم أمشي... كنت مشتاق سقوي _ 
لأيام زمان» لكن زميي كان بيطاردي... كان نفسي حقوي- 
أبكي في حضنها وأجمع ضحكتهاء لكن دموعي ضاعت مني 
وضحكتها ماحضرتش حتی دفنتها... قلت ها هاجي تای.. 


وخرجت ونسيت. 


أقول لك الحق.. مرة سألت نفسي إحنا ليه كدا.. هو الفراق 
قدر ولا إحنا إللي بنختاره لكن لا خبط السؤال بابي» كان 
الصبح عايز يطلع والليل زهق مني فشدي للنوم.. للحلم.. وی 
الحلم جت و سألتني... وحكت حكاية لشهرزاد ... 

أنا حزين لأب ماقدرتش أجمع حکایاها في کتابي» تعتقد هيجي 
إللي يقدر يجمع الحكايات؟ 


- كنت متجوز.. مرا ماتت من زمن أطول من زمن موت 
أمي . 

- أنا عمري ما دفنت حد. حتى قصة الحب إللي عشتها 
وضاع بسببها قبي لسه شايلها جواه مادفنتهاش.. بمكن في يوم 
تابئ أقدر أعدي عليك علشان ندفنها هى كمان. 


- أيوه.. عندي ابن وحيد.. متجوز وعنده بنت فيها شبه 
كبير من أمى.. مدة طويلة مشفتهاش.. من ساعة ما كانت لسه 
طفلة بتدور على مستقبلها في الأرض وهى بتحبي . 





- بيرورئ.. ما أقدرش أقول لاه لکن من كام سنة.. قبل 
الخطوط ده ما ترسم على وشى؛ والشعر دا ما يبييض؛ ونقع منى 
اسنايي والسئين.. ماجاش ... 

خايف اضطر أبعت له بعد ما توت ضحكتي إللي بدأت 
تخرج من عندي وتتوه , فأدور كثير خد ما ألقاها ناة فى شارع 
ويشارك في دفني» ويرش المية على تربعي (يمكن تخضر دنيق) 

هز راسه وساببي.. قام فتح در جه.. رم منه خشبة وحتة 
قماش بيضا قد الكف.. قعد قدامي.. طبطب على وقال لي 

- شوف أنا ما أقدرش أضحك عليك.. الدنيا کاس دای 
إللي تصبه فيه هو إللي هتشربه.. كمان مافيش إجابات جاهزة 
إجاباتك لنفسك. هو دا اخساب إللي لازم تدفعه... لكن أن 
أقدر أقول لك إد هى عملت إللي علیها. وان أنت مطلوب 
منك إنك تعمل إللي عليك.. خد.. روح اعمل زى ما عمل 
أخوك.. احفر وحطها فى تربتها واردم ما تسبش لحكايتها في 
الدنيا آثره يمكن دا يخليها تبطل تطلع في حلمك» وألحق إللى 
بيضيع ماتستناش لا الدنيا تکما كرمشة وشك وقوت 
ضحکتك. . ابنك لسه مابقاش بعید. مابقاش حلم. 


۱۱۱ 


وضحك.. ضحكة صافية» كأفا بحر بيغسل ويطهر .. 


قام العجوز.. مسح علی وشه بایده. نشف دمعته.. بانت له 
ما صافية.. شاف على البعد غراب طایر.. استعجب وبص 
للحانون.. وسأله .. 


- لا هو لسه بیعلم.. بیحفر ویدفن ويردم وعکن یکون 
بيرش مية .. أمّال أنت بتعمل إيه؟!.. ليه ربنا بعتك؟..! 


فشاور اخانون لیافطته.. وقفل الیوم 

عارفین الحكاية ده مش زى کل الحكايات إللي کتبتها قبل ۱ 
كداء مش أغرب» لکن مختلفة.. عکن لافا حكاية اخانون آخر ۱ 
واحد بنشوفه قبل ما یتقفل علینا القبر» وعکن لان كتير مننا 
بیقضی كتير قوي من عمره وعکن يموت کمان من غير ما يفهم 
أو یوصل إلى حقيقة إن الدنیا کاس داير وان حسابك من 
کاسك.. وراحتك في إيدك.. أنت فاهمنی؟؟..!! 





الحداد والحلم 


زمان.. زمان قوى.. كان فيه حداد.. عنده بنت وولد.. 
البنت كانت دکتورة والولد كان مهندس... استنوا.. عارف.. 
هتقولوا لى معقول حداد يخلف دكتورة ومهندس؟!!.. معاكم 
حق.. هو كان بیحلم» وكان بينادى حلمه دكتورة ومهندس.. 
فى الحقيقة المهن هنا سف حكايتنا- مش مهمة قوی, لأهم فى 
النهاية .ا كان الليل بيدخل ويزل بدل نور الشمس ضلمة 
القلوب وبردها.. كان بینکمش اخداد الطيب على نفسه ويضم 
لصدره ابنه وبنته -إللى هما أصلا ما أتولدوش إلا فى خياله- 
ويبدأ يحكى تاريخه/تاريخ العيلة للولد الهندس والبنت الدكتورة 
زى ما أبوه كان بيضمه فى الضلمة ويشعل ليله دفا بحكاياته عن 
زمان.. زمان قبل أول بيت ما يبقى بيت وأول سيف ما يبقى 
سيف.. الحكايات إللى كانت بتجننه وتفتح فى راسه شباك للعلم 
والمعرفة وتحيره.. لإنه ماكانش بيقدر يوصل بخياله لصورة دنيا 
من غير بيت» من غير سیف. لکن جده كان داعا يأكد له سزی 
ما حدادنا بيعمل أو بيحاول يعمل مع ابنه المهندس وبنته 

الدكتورة- إن الدنيا ده مش بس كانت من غير بيت ومن غير 
سیف. لکن كمان من غير نار -إللى ماكنش جدكم الأول يقدر 
يفتح باب اخدادة من غيرها- علشان كدا اتسحب فى يوم 
بالليل ودخل عالم ماكانش لازم يدخله حتى بخياله ومد إيده 
وسرق -آه والله العظيم كل تاريخ عيلتنا العظيم ده بدا 
بالسرقة- شعلة نار كان مخبيها غنی/قادر فى درجه.. يومها نزل 
جدكم وزرعها فى الأرض فنبتت كل حقول الأرض نار ودفيت 
وبدأ جد كم صنعته .. 


- سألت نفس السؤال لأبويا... ربنا بيغفر ويسامح» مش 
كل حاجة نسمعها نصدقها وتبقى حقيقة .. 

علشان كدا جدكم بعد ما زرع الأرض بالنار والأرض 
دفيت.. حس الغنى/القادر بطل حكايتنا إن هو كمان ممكن 
يستفيد من التغییر» فجاب جدكم وطلب منه إنه يصنع له كرسى 
بحجم عظمته.. ولأن جدكم عارف إن العظمة مش ممكن تتقاس 
صنع ‏ الكزسى إللى مش ممكن يتشافه فلما قعد عليه 
الغنى/القادر بتاع حكايتنا منحه الكرسى الرضا والسعادة والبهاء 
فقرر منح جدكم شرف خدمته, سمح له بفتح دكانته فى أرضه 
فصار جدكم أول حداد فى أول أرض.. 





تضحك الدکتورق يضحك الباشهندس لأن جدهم الأول 
مش بس قدر يغير وجه الدنیا وشکلها لکن کمان قدر يغير 
صورة ونفسية وقناعات غنی/قادر.. ویضحك اخداد ویقول لهم. 

۰ أمال لما تعرفوا إللى عمله جدكم الثان ۳ 

یومها كانت الدنیا بقت غير الدنیا.. ادهنت بیوت.. اتزرعت 
سیوف.. صار جدکم هو کمان غنى/قادر.. وبقی یخاف منه كل 
غی ی /قادر.. و کانت حرب کببرة.. قرر فیها غنی/قادر انه بطارد 
جد کم فى کل الدنياء ینهی وجوده على أى أرض.. بهدم کل 
شغله یطفی ناره إللى زرعها بدراعه.. ففتح عليه هویس النهر 
وکان طوفان عظیم.. عظیم.. شال بیوت بحالها وناس بحالهم.. 
هد دنیا وطفی نار.. لکن جد کم.. ينتبه الباشهندس.. تنتبه 
الدكتورة.. والحزن واكل قلبهم.. جدكم دق مسامیره فى ألواحه 
ربط حديده بخشبه وعمل سفينة ... 

-عارفين يعنى إيه سفینة؟ .. 


-طبعا عارفين يعنى إيه سفينة شايفين ألف سفينة وسفينة .. 


كانت أول سفينة تلمس المية. . تعوم وماتغرقش وجمع أدواته 
وعيلته/عيلتنا وجيرانه وحيواناته حى ناره مانسهاش وحط كل 
دا جواها.. وساب مکانه وساب سفینته للریح.. سنین والأرض 
مية.. وجد کم وسفینته بیحاربوا الزمن... خد ما استقرت علی 

أرض وهناك بدأ جدكم حياته من جديد.. عالمه من جديد.. 
ورشته» بیته. سيفه.. وزرع ناره.. تضحك الدکتورق يضحك 
الباشههندس ويحسوا بالفخر لأفهم من نسل جد قدر يحارب 
وینتصر حافظ على ناره علشان توصل لولاده ويستمر الدكان 
باب الرزق.. ينشرح قلب حدادنا وعد حكاياته عن جدوده 
وجدودهم. 


-لا طبعا.. فيه إللى مات على صنعته» عمل صليبه بنفسه, 
وفيه إللى بلعه البحر وخرج فكرة على لسان الناسء وفيه إللى 
فتح طاقة نور فى قلب صخرة منها خرج الأمل يإيدين ورجلین, 
ولا مات أمله مقتول فنيت دنيته وافزم.. فيه ألف جد وجد.. 
وألف حكاية وحكاية.. لكن دايا فيه غنى/قادر ودايما فيه ظلم 
كبير.. أحكى لكم عن جد من جدودكم اتعرض لأصعب 
امتحان مکن يتعرض له أو يفرض على إنسان.. ليه مانعرفش.. 
كل إللى نعرفه إن الغنى/القادر بتاعنا كان عامل حفلة كبيرة.. 
عادی هی ده طبيعة حياة أى غنى/قادر حفلات كبيرة.. وبرضه 
کالعادة والطبیعی كان حاضرها کل غنی/قادر ع الأرض.. یومها 
وکجزء من برنامج الحفلة.. دخل جد کم من باب البیت ورمی 
سيفه ورمحه وترسه صنعته/فنه.. اتحرکت الشاعر والأحاسيس 
تقولوش نعابن.. انبهر کل غنی/قادر كان موجود.. واتغیرت 


۱۱۸ 


القلوب.. "سبحانه مقلب القلوب".. واحد منهم كان شیطان» 
لعب فى راس الغنى/القادر. . صاحب البيت.. صاحب الأرض.. 
تراهن.. آراهن.. كان رهان صعب مش بس على جدکم لکن 
کمان على الغتی/القادر.. صاحب البیت.. صاحب الأرض.. 
إللى بیحب جدکم وعارف قيمة إللى بیعمله فى أرضه وان من 
غيره ما یدومش بیت... مایکونش سیف.. ساعتها "مثل" 
صاحب البيت دور الغضب على جدكم 35 


-دخلت قبل ميعادك.. وسخت السجادة.. بوظت البرنامج.. 
عرتنى قدام ضيوف.. امشى اطلع بره.. أنت مطرود. 


طرده من أرضه بعد ما خد منه كتير من إللى جدكم كان 
حوشه بتعبه وعرقه.. وساعتها برضه خرج وراه الغنى/الشيطان 
وعرض عليه أضعاف ما يملك وأضعاف ما أتوعد بيه لو كان 
فضل فى الأرض ده.. بشرط يشتغل عنده.. وعرض عليه صور 
لورشة كانت أكبر ورشة ممكن يشوفها جدكم .. لکن جدكم 
رغم حبه لصنعته/فنه وغرامه بالورش كان لسه عنده حتة اسمها 
الوفاء.. مش كبيرة صحيح لكنه خد جدتكم وولاده وناره 
وراح سکن فيها ورفض یشتغل عند حد تان أو يقدم صنعته فنه 
خد تاین.. فقر صحیح. جاع صحیح. جاله کل أمراض الدنیا.. 
خسر ولاده و احد ورا واحد صحیح.. لکن كان داعا عارف أو 
حاسس إن مکان مولده» مکان دفنه.. وان الزمن مهما طال لازم 


۱۹۹ 


یرجع علشان. یلاقی له قبن هناگ وسط قیور ادود 
وورشته/ورشتهم/ورشة ولاده من بعده.. زمن .. 

خد ما فى یوم رضیت الدنیا عنه.. دخل عليه صاحب 
الأرض.. الغنى/القادر بتاعنا وهو بیضحك.. وقعد جدکم ومع 
منه ومافهمش, لكن عرف إنه نجح فى امتحان وان الغنى/القادر.. 
صاحب البيت.. صاحب الأرض كسب من وراه كتير بالرهان.. 
ورجع لأرضه ودكانه وبيته.. من جديد.. مولده ومدفنه . 


تبص الدكتورة والبامهندس لبعض ويستعجبوا.. 


-الأرض يا ولادى.. الميلاد والقبر.. النار والدفا.. بكرة 
تكبروا.. بكرة تفهموا. 

مايفهموش لكن يضمهم دفا الحكاية ويحسوا بعظمة جدهم. 

ene 


-برضه لا طبعا.. مش دايا كل حكاياتنا سعيدة.. ومش دايا 
کل جدودکم کانوا بیدخلوا السعادة على وش الدنیا.. نیم 
الظلم والفتری وإللى بقی غنى/قادرء فعمل زى أى غنی/قادر.. 
فيهم مثلا إللى عمل سیف آقوی من أى سیف وآطول من أى 
سیف كان به بیقدر یقتل من غير ما یتحرك من مکانه.. قتل 
ودبح ویاما طفا نا لکن تستعجبوا بقی.. إن إللى قتله -أو 


۱۳۰ 





دایعا كان بيقتله ولسه بيقتله- قرضة ولا مات كان لسه فيه 
إللى ى ناره فى قلبه فزرع قلبه ودفا الأرض من تان. 
ماتزعلش الدكتورة, مایزعلش الباشهندس لإنهم عارفين إن 
كل عيلة فيها دا وذا.. وان كل تاريخ فيه الأبيض والأسود. 
لكن يلمحوا على وش أبوهم/ حدادنا سحابة حزن بتعدى.. 
وتسأل بكل شقاوة العيال.. 


: وأنت يا أباء. هنحطك فين وسط الصورة الكبيرة ده.. فين 
مكانك.. 


يبص اخداد باستغراب .. 

"آلاف من الحكايات كان بيقوها كل يوم.. لكن تاريخ.. 
حاجة ”معها.. قراها.. شافها مسجلة فى صورة.. لكن عمره ما 
حكى عن نفسه. علشان كدا يبص للى عايش فيه.. ورشة 
بسيطة خالص» فقيرة خالص. هی سکنه وحل عمله. . ويفكر 
مافيش زوجة مافيش ولد أو بنت إلا فى الخيال.. ويحاول يبعد 
اخزن عن عينيه .. 

هأقولك ايه يا باتمهددس.. هأقولك إيه يا دكتورة.. رغم كل 
إللى عمله جدودكم دول, لکن أنا كل إللى وصل لى شوية ورق 
متسجل عليهم الحكايات.. وورشة فى أرض غنى/ظالم.. مايعرفش 
قيمة أرضه. مايعرفش قيمة صنعتق/فنی ولا قیمتی.. كان كل همه 


۳۹ 


إن أبوكم ما يحلمش ببكرة: وان حلم یبقی بكرة بتاعه حلم 


الغنى/الظالم. . علشان كدا كانت حياة سودا.. الورشة اتباعت 
كل آدواقا. الکن وقف» الأرض اصفرت. النار بدأت تنطفی» 
والناس نسيت تاريخ جدودكم أو حاولت تنسى وبدأت تحط 
مكانه تاريخ جديد للغنی/الظام وعيلته. 

-وسكت يا أبا.. ورضيت نارك تنطفى وأرضك تصفر.. 
نسيت دكانك» باب رزق عيالك من بعدك علشان ولاد 
الغنى/الظالم من بعده .. 

-مين قال؟!!!!... اقروا عنى فى الصحف.. افتحوا الكتب.. 
شوفوا.. شوفوا الصور واسمعوا الحكايات» والرصاص بینضرب 
عليًا لکن راسى لم طاطتء والعربيات بتهرس فى لکن جسدی لم 
خاف أو هرب.. أبوكم يا ولاد زى جدودكم لحظة عظيمة 
معدية فى صفحة التاريخ.. ويسكت لأن فاره لسه ماطلعش» 
ويشد بطانيته على نفسه ويضم خیاله» حلمه الباشهندس» حلمه 
الدكتورة لصدره ويقول لحم بكرة نبدأ يومنا ونفتح ورشتنا.. 
وياخده الدفا للحلم إللى جى ... 


عارفين مش الدكتورة والبافهندس کانوا مش قادرين 
یضوروا نيا من ضر سیف؛ من عبر بیت» لکن ليه مش عارف 
وا قوی فى خیاهم بكرة اللی جىء النهار اللی هیطلع )ا 
الورشة تتفتح ویبداً آبوهم فى نفخ ناره. 





(لفپرس 
عن العشاق 
دیانا وتشارلزا بنت وولد 
*حکایات عن قصص قصيرة جدا 
ترویض الکلب 
حکایات عن البنت مادلین 
حکایات عن ديك شهرزاد 
سهرة مع شهر زاد 
مقعل شهزبار 
حواديت للبنت إللي نامت 
ربيع بخطط للمعر كة القادمة 
سيمفونية الحزن والبكاء 
عن جواز عتريس وفوادة" 
عن مس 
قراءة فى مستقبل قرية عن موضوع عتريس وفؤادة* 
البنت سعاد وباجور الجاز 
النقاش واللون 
الحانويّ والحساب 


اخداد والحلم 

